	Етичната страна, свързана с факта, че се наложи да направят това без нейното съгласие, притесняваше Кикаха. Но не чак толкова, че да не може да спи. Тя вече не беше влюбена в Червения Орк, просто защото не го помнеше. И вече не мразеше Кикаха. Е, също така не го и обичаше. Но той вече беше започнал да прави необходимото, за да спечели отново любовта й. И беше невъзможно да не успее! Та ако забравеше за миг за скромността, можеше ли някой мъж сред всички вселени да се сравнява с него?